
Projektas


LIETUVOS RESPUBLIKOS SEIMAS

NUTARIMAS

DĖL LIETUVOS RESPUBLIKOS SEIMO 2011 M. GEGUŽĖS 19 D. NUTARIMO 
Nr. XI-1397 „DĖL LIETUVOS MOKSLŲ AKADEMIJOS STATUTO PATVIRTINIMO“ PAKEITIMO 

2016 m.                              d. Nr. 
Vilnius

Lietuvos Respublikos Seimas, vadovaudamasis Lietuvos Respublikos mokslo ir studijų įstatymu ir atsižvelgdamas į Lietuvos mokslų akademijos narių visuotinio susirinkimo 2016 m. rugsėjo 20 d. nutarimą Nr. 2, n u t a r i a:
1	straipsnis.
Pakeisti Lietuvos mokslų akademijos statutą, patvirtintą Lietuvos Respublikos Seimo 2011 m. gegužės 19 d. nutarimu Nr. XI-1397 „Dėl Lietuvos mokslų akademijos statuto patvirtinimo“ (toliau – Statutas):
1)	papildyti Statutą 21 punktu ir jį išdėstyti taip:
„21. Mokslų akademija pagal Lietuvos Respublikos įstatymuose ir kituose teisės aktuose nustatytą kompetenciją įgyvendina valstybės mokslo ir studijų politiką ir atlieka ekspertines funkcijas svarstant svarbiausius šalies mokslo ir studijų strateginius klausimus.“;
2)	pakeisti Statuto 16 punktą ir jį išdėstyti taip:
„16. Mokslų akademiją sudaro akademikai: tikrieji nariai, nariai emeritai ir užsienio nariai. Kiekvienas Mokslų akademijos narys kartu yra ir kurio nors Mokslų akademijos mokslų skyriaus narys. Mokslų akademijos nariai renkami iki gyvos galvos. Mokslų akademijos tikrieji nariai tampa nariais emeritais, kai jiems sukanka 75 metai.“;
3)	pakeisti Statuto 40 punktą  ir jį išdėstyti taip:
„40. Mokslų akademijos prezidentą, viceprezidentą (viceprezidentus), vyriausiąjį mokslinį sekretorių ir kitus Prezidiumo narius, išskyrus mokslų skyrių pirmininkus, siūlo ir renka Mokslų akademijos tikrieji nariai ir nariai emeritai Mokslų akademijos narių visuotiniame susirinkime. Mokslų skyriaus pirmininką renka tam mokslų skyriui priklausantys tikrieji nariai ir nariai emeritai ir tvirtina Mokslų akademijos narių visuotinis susirinkimas. Renkama (tvirtinama) slaptu balsavimu. Išrinktais (patvirtintais) laikomi asmenys, gavę daugiau kaip 1/2 rinkėjų sąraše esančių rinkėjų balsų. Mokslų akademijos prezidento rinkimai organizuojami ne vėliau kaip likus 3 mėnesiams iki Mokslų akademijos prezidento kadencijos pabaigos.“

2 straipsnis.
Šis nutarimas įsigalioja 2017 m. sausio 1 d. 


Seimo Pirmininkas

Teikia Švietimo, mokslo ir kultūros komiteto
pirmininkas 					Raimundas Paliukas




